Eva Longoria (38) har funnet kjærligheten igjen
Ryktene om forholdet har svirret lenge i amerikanske medier. I et intervju med magasinet People, bekrefter Longoria nå at hun og Arguello er kjærester. - Jeg tror forholdet mellom oss er så spesielt fordi vi ble kjent som venner, sier 38-åringen om sin fire år yngre flamme.Det nyforelskede paret møttes i fjor da Arguello ble castet til innspillingen av TV-showet «Ready for Love», hvilket Longoria var med på å produsere. Arguellos romanse med Miss USA Shandi Finnessey, som var hans utvalgte i serien, tok slutt før realityprogrammet gikk på lufta i 2012. Siden da har han og Longoria utviklet et nært vennskap, som nylig utviklet seg til noe mer.- Vi har vel pressen å takke for dette, siden de har presset oss til å se det vi ikke så, spøker Longoria til det amerikanske nettstedet. Paret kom nettopp hjem fra en kjærlighetstur til Nicaragua, hvor hun ble presentert for hele Arguellos familie. - Eva og Ernesto er en perfekt match. De snakker begge spansk, har samme religion og deler samme kulturelle bakgrunn, forteller en nær kilde av paret til People. Veldig forelsket - Deres vennskap og deres filantropiske interesser la grunnlaget for deres nye romanse. De er veldig forelsket, legger kilden til. Longoria ble for litt siden med Arguello til hjemlandet Honduras. Her besøkte de en skole 34-åringen hadde bygget for lokalsamfunnet, i tillegg til å se hjemmene han bygget til fattige familier. Nylig ble TV-stjernen hyllet for sin innsats for kvinnerettigheter. Young Women's Christian Association, YWCA, deler hvert år ut pris til kvinneaktivister de mener fortjener det. Og sist måned var det Longorias tur til å stå i sentrum under Women of Distinction Awards.Longoria har engasjert seg sterkt i det hun mener er urettferdige innvandringslover i USA. Hun har også startet sin egen veldedighetsorganisasjon, Eva's Heroes, for funksjonshemmede barn. Eva Longoria er best kjent fra serien «Frustrerte fruer» som hadde sesongavslutning i mai, 2012. Den vakre kjendisen var gift med skuespilleren Tyler Christopher fra 2002-2004, men skilte seg med han etter at han hadde vært utro med flere andre kvinner. Siden da har stjernen hatt en rekke av og på forhold med ulike menn.
Etter flere av-og-på-forhold har Eva Longoria endelig funnet lykken med filantrop og entrepenør, Ernesto Arguello